|  |
| --- |
| **СПРАВКА ЗА ОТРАЗЯВАНЕ НА ПРЕДЛОЖЕНИЯТА И СТАНОВИЩАТА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА РЕШЕНИЕ НА МИНИСТЕРСКИЯ СЪВЕТ ЗА ОДОБРЯВАНЕ ПРОЕКТ НА ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ПОСЕВНИЯ И ПОСАДЪЧНИЯ МАТЕРИАЛ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
| **1.** | **Българска асоциация на производителите на оранжерийна продукция**(получен коментар по електронната поща) | 1. Чл. 13. (3) 3. Включен в списък на търговец на семена и посадъчен материал от декоративни, медицински и ароматни растения, който осъществява дейността си в страната и/или в страна-членка на Европейския съюз. Пояснение. Вероятно пропуснат текст. | Не се приема | 1. Предложението за включване на медицински и ароматни растения в чл. 13, ал. 3, т. 3 се отхвърля, тъй като разпоредбата се отнася само за посадъчен материал от декоративни растения, съгласно чл. 9, т. 1 на Директива 98/56/ЕО на Съвета от 20 юли 1998 г. относно търговията с посадъчен материал на декоративни растения (ОВ L 226/16, 13.8.1998). |
|  |  | 2. Да отпадне: Чл. 62. (1) (Изм. – ДВ, бр. 17 от 2018 г., в сила от 23.02.2018 г.) Всеки търговец е длъжен да води книга за произхода и количеството на посевния и посадъчния материал, който произвежда, и/или с който извършва търговия. (2) Съдържанието и редът за водене на книгите по ал. 1 се определят с наредбата по чл. 28, ал. 5. Излишна административна тежест. Не е ясна причината за воденето на този дневник. Глава осма от закона вече определя правилата за контрол. | Не се приема | 2. Предложението за отмяна на чл. 62 от Закона за посевния и посадъчния материал за отпадане на изискването за водене на книга на търговците на посевен и посадъчен материал не се приема, поради необходимост от наличие на проследимост на свободното движение на посевния и посадъчния материал в рамките на Европейския съюз (ЕС), за да се гарантира по-качествен контрол след това. Компетентните власти на държавите-членки следва да гарантират посредством контрол и инспекции, че предлагания посевен и посадъчен материал на територията на ЕС е с добро качество и гарантирана идентичност. Освен това, за гарантиране на идентичността и редовната търговия с посадъчен материал е важно партидите да бъдат разграничени, чрез водене на регистри за продадения и закупения посадъчен материал. |
|  |  | 3. Да отпадне: Чл. 90. (1) Който не води книга в нарушение на чл. 62, ал. 1, се наказва с глоба от 200 до 1000 лв. (2) Ако нарушението по ал. 1 е извършено от юридическо лице или едноличен търговец, се налага имуществена санкция в размер от 500 до 2000 лв. Отнася се към чл. 62. Излишна административна тежест. Не е ясна причината за воденето на този дневник. Глава осма вече определя правилата за контрол. | Не се приема | 3. Отнася се към предишната точка, която не се приема. |
|  | **Българска асоциация на производителите на оранжерийна продукция**(повторно съгласуване –по електронната поща) | Благодаря за писмото, приемаме мотивите Ви, въпреки това Ви молим да се съобразите със следните аргументи/предложения за намаляване на административните тежести и спазване на конфиденциалността/неприкосновеността на данните за потребителите (търговска тайна). |  |  |
| 1. Възможност за водене на електронен дневник; | Не се приема  | Предложението не се отнася за проекта на Закон за изменение и допълнение на Закона за посевния и посадъчния материал, а за текст от наредбата по чл. 28, ал. 5 от ЗППМ. |
| 2. Опростяване на дневника за да се избегне дублирането на информация и отстраняване на излишната. | Не се приема | Предложението не се отнася за проекта на Закон за изменение и допълнение на Закона за посевния и посадъчния материал, а за текст от наредбата по чл. 28, ал. 5 от ЗППМ. |
|  |  | Чл. 29. (Изм. - ДВ, бр. 26 от 2005 г., изм. и доп. - ДВ, бр. 73 от 2008 г., в сила от 19.08.2008 г.) Производителят, заготвителят или търговецът е длъжен да предостави книгите при поискване от контролните органи на ИАСАС, както и да изпраща в ИАСАС ксерокопие от книгите за справки и необходима информация и да ги съхранява в срок до 5 години от приключване на дейността му.Моля срокът де се съкрати на 2 години. Безпредметно е съхраняване, справки, проверки на засяти площи толкова време назад. | Не се приема | Цитираният член не е разпоредба от Закона за посевния и посадъчния материал. Текстът цитира чл. 29 от Наредба № 13 от 2004 г. за реда за регистрация на търговци на посевен и посадъчен материал и е във вариант преди да бъде изменен в ДВ, бр. 87 от 2018 г. |